स्थान सेवा और गोपनीयता परिचय

स्थान सेवा ऐप्स और वेबसाइट को आपके कंप्यूटर के वर्तमान स्थान के अनुसार जानकारी इकट्ठी और उसका उपयोग करने की अनुमति देता है। स्थानीय वाई-फ़ाई नेटवर्क से जानकारी का उपयोग करके आपका निकटस्थ स्थान निर्धारित किया जाता है और “स्थान सेवा” द्वारा इस तरीक़े से इकट्ठा किया जाता है जिससे व्यक्तिगत रूप से आपकी पहचान न होती हो।

जब आप Spotlight या Safari  में Safari सुझाव का उपयोग करते हैं, तो Spotlight या Safari में आपका खोज प्रश्न दर्ज करते समय, आपके Mac का स्थान Spotlight सुझाव और Safari सुझाव को और अधिक प्रासंगिक बनाने और अन्य Apple उत्पादों और सेवाओं में सुधार के लिए Apple को भेजा जाएगा। यदि आप Spotlight सुझाव और Safari सुझाव के लिए “स्थान सेवा” बंद कर देते हैं, तो आपका सटीक स्थान Apple को नहीं भेजा जाएगा। प्रासंगिक खोज सुझाव प्रदान करने के लिए Apple भौगोलिक क्षेत्र के साथ मिलान करके आपके निकटतम स्थान का पता लगाने के लिए आपके इंटरनेट कनेक्शन के IP पते का उपयोग कर सकता है।

ऐसे ऐप्स, जिनके लिए आपने “स्थान सेवा” का उपयोग करने की अनुमति दी है, सुरक्षा और गोपनीयता प्राथमिकता के गोपनीयता पेन में दिखाई देंगे। चेकबॉक्स से दर्शाया जाएगा कि किसी ऐप के लिए “स्थान सेवा” चालू है या बंद है। यदि आप एक या अधिक ऐप्स के लिए “स्थान सेवा” की अनुमति देना नहीं चाहते हैं, तो आप ऐप के सामने स्थित चेकबॉक्स को अचयनित करके उसे बंद कर सकते हैं। यदि आप किसी ऐप के लिए स्थान सेवा बंद कर देते हैं, तो अगली बार जब वह ऐप आपके स्थान डेटा का उपयोग करने का प्रयास करेगा तब आपको पुनः चालू करने के लिए संकेत मिलेगा।

आप सुरक्षा और गोपनीयता प्राथमिकता के गोपनीयता पेन में “स्थान सेवा सक्षम करें” को अचयनित करके स्थान सेवा को पूरी तरह बंद भी कर सकते हैं। भले ही आपने स्थान सेवा को अक्षम कर दिया हो, तृतीय पक्ष ऐप्स और वेबसाइट आपका स्थान निर्धारित करने के लिए अभी भी अन्य तरीक़ों का उपयोग कर सकती हैं। हालाँकि, सुरक्षा उद्देश्यों से आपके Mac की स्थान जानकारी का उपयोग आपातकालीन कॉल हेतु सहायता प्रदान करने के लिए किया जा सकता है, चाहे आपने “स्थान सेवा” सक्षम किया हो या नहीं।

यदि आप तृतीय पक्ष ऐप्स या वेबसाइट को अपने वर्तमान स्थान का उपयोग करने की अनुमति देते हैं, तो आप Apple गोपनीयता नीति के नहीं बल्कि उनके नियमों व शर्तों के अधीन आ जाते हैं। आपकी स्थान जानकारी के साथ वे कैसा व्यवहार करते हैं, यह समझने के लिए आपको उनके नियमों व शर्तों की समीक्षा करनी चाहिए।

इन फ़ीचर का उपयोग करके आप Apple और उसके सहयोगियों और एजेंटों द्वारा उपरोक्त वर्णित तरीक़े से आपकी जानकारी के संग्रहण, संचारण, रखरखाव, प्रोसेस और उपयोग की सहमति देते हैं। 

Apple द्वारा संग्रहित जानकारी को हर समय Apple की गोपनीयता नीति के अनुसार व्यवहार में लाया जाएगा जिसे www.apple.com/privacy पर देखा जा सकता है।